Следователно е целесъобразно допълнителните им кодове по ТАРИК за конкретни дружества да се отменят и за тези производители износители следва да се прилага ставката на остатъчното мито от 36,1 %.
 (20)
 Освен това трима от 13-те производители износители са били свързани с трима други производители износители, за които се е прилагала ставката на невключените в извадката оказали съдействие производители износители, а именно 17,9 %, поради техния индивидуален допълнителен код по ТАРИК.
 (21)
 Следователно, за да се избегне рискът от пренасочване на продажбите посредством тези свързани дружества, преди разгласяването Комисията направи предварителното заключение, че е целесъобразно да се отмени допълнителният им по ТАРИК за конкретни дружества. Ставката на остатъчното мито от 36,1 % следва да се прилага и към тримата свързани производители износители.
 (22)
 След разгласяването едно от трите дружества заяви интереса си и изказа твърдението, че не е свързано с едно от дружествата, които не са изпратили отговор на въпросника. По време на изслушване на 10 октомври 2019 г. и в последващо писмо от 21 октомври 2019 г. то разясни, че в отговора си при изготвяне на извадката при прегледа с оглед изтичане на срока на действие на мерките погрешно е посочило, че двете дружества са свързани, въпреки че в действителност са само бизнес партньори. По искане на Комисията дружеството представи документите за дружествената си структура и своите акционери, от които е видно, че несъмнено не съществуват такива отношения. При липсата на тази връзка и като се има предвид, че дружеството доказа, че нарасналата му експортна дейност отговаря на увеличение на производствения му капацитет през 2016 г., Комисията заключи, че не е необходимо да отменя допълнителния код по ТАРИК за това конкретно дружество.
 (23)
 Впоследствие, след разгласяването, Комисията направи окончателното заключение, че ставката на остатъчното мито от 36,1 % следва да се прилага за:
 —
 13-те от 50-те производители износители, които не са изпратили отговори на въпросника (вж. съображение 19 по-горе), и
 —
 двамата производители износители, които са свързани с двама от тези 13 производители износители и за които са определени допълнителни кодове по ТАРИК за конкретни дружества.
 2.3.2. 18-те производители износители, които изпратиха отговори на въпросника с много пропуски
 (24)
 При анализа на отговорите на въпросника от 37-те производители износители, които отговориха, Комисията установи, че 18 от тях са представили отговори с много пропуски, както е обяснено в следващите съображения.
 (25)
 Един производител износител изпрати частична информация и на 28 април 2019 г. заяви, че е прекратил производството на разглеждания продукт през август 2018 г. На 3 юни 2019 г. Комисията информира дружеството, че само производители износители имат право да получат индивидуален допълнителен код по ТАРИК. Поради това Комисията възнамеряваше да отмени допълнителния му код по ТАРИК и да третира дружеството като всяко друго дружество под допълнителния код по ТАРИК „B999“ в бъдеще. Дружеството не представи допълнителни коментари.
 (26)
 Втори производител износител, за когото също се прилага антидъмпинговото мито в размер на 17,9 %, през април и май 2019 г. представи отговори на въпросника в няколко писма. В тях се посочва, че производителят износител е имал само едно свързано